《和东玉少卿后池群雁》
宋代·陈襄

生意淹留白水塘，樊笼多事岂吾乡。
江湖已失秋南望，岁月犹欣塞北凉。
白日稻梁应饱足，青云岐路莫思量。
主人怜尔能鸣久，肯放逍遥物外翔。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。